Παναθηναϊκό Κίνημα

Το Παναθηναϊκό Κίνημα (ΠΑΝ.ΚΙ.) είναι ελληνικό πολιτικό κόμμα το οποίο ιδρύθηκε το 2012 και χρησιμοποιεί ως σύμβολο το τριφύλλι.

 Ιστορικό 
Το Παναθηναϊκό Κίνημα δημιουργήθηκε από οπαδούς του Παναθηναϊκού Αθλητικού Ομίλου με κύριο στόχο την επίλυση του προβλήματος για το γήπεδο ποδοσφαίρου της Π.Α.Ε. Παναθηναϊκός. 

Συμμετείχε στις βουλευτικές εκλογές της 6ης Μαΐου και έλαβε 18 ψήφους, αν και δεν διέθετε ψηφοδέλτια. Όποιος ήθελε να ψηφίσει το κόμμα έγραφε ΠΑΝΑΘΗΝΑΪΚΟ ΚΙΝΗΜΑ πάνω σε ένα λευκό ψηφοδέλτιο και ο δικαστικός αντιπρόσωπος έβαζε μία σφραγίδα για να θεωρείται έγκυρο.

Στις βουλευτικές εκλογές του Ιουνίου του 2012 το Παναθηναϊκό Κίνημα αύξησε ραγδαία τα ποσοστά του, ανεβαίνοντας από τις 18 ψήφους που είχε στις εκλογές του Μαΐου σε 12.459 ψήφους, ποσοστό 0,20%. 

Περαιτέρω αύξηση των ποσοστών του κινήματος έγινε κατά τις αυτοδιοικητικές εκλογές και τις Ευρωεκλογές 2014, οπότε και έλαβε ποσοστό 0,74%. Στις Ευρωεκλογές του 2014 υποψήφιος του κόμματος ήταν ο ιστορικός Αλέξανδρος Κιτροέφ. Επιτυχία θεωρήθηκε το γεγονός, ότι εξέλεξε έναν δημοτικό σύμβουλο στο Δήμο Αθηναίων.

Μετά τις αυτοδιοικητικές εκλογές και τις ευρωεκλογές του 2014 ο ως τότε πρόεδρος του κινήματος Θεόδωρος Μαραγκουδάκης παραιτήθηκε και η δράση του κινήματος ως πολιτικό κόμμα ανεστάλη. Δεν υπήρξε διάδοχος στη θέση του προέδρου. Παρέμεινε ως δημοτική παράταξη στο Δήμο Αθηναίων με επικεφαλής τον εκλεγμένο δημοτικό σύμβουλο Νικόλαο Αβραμίδη.

Στις εκλογές του Ιανουαρίου του 2015 με δήλωσή του, δεν συμμετείχε,Παναθηναϊκό Κίνημα: "Δεν συμμετέχουμε στις εκλογές. Μένουμε στην αυτοδιοίκηση για το γήπεδο." Zougla.gr 21-9-2015 όπως και στις εκλογές του Σεπτεμβρίου του 2015.

Στις αυτοδιοικητικές εκλογές του 2019 στον Δήμο Αθηναίων ο εκλεγμένος δημοτικός σύμβουλος με το Παναθηναϊκό Κίνημα Νικόλαος Αβραμίδης ανακοίνωσε την υποψηφιότητά του με τον υποστηριζόμενο από τη Νέα Δημοκρατία εκλογικό συνδυασμό «Αθήνα Ψηλά» του Κώστα Μπακογιάννη.

Το 2021 ανέλαβε πρόεδρος ο Ιωάννης Αλεβίζος ο οποίος από τότε κάνει πολλές προσπάθειες για την ανασυγκρότηση του κινήματος το οποίο συμμετείχε στις βουλευτικές εκλογές της 25ης Ιουνίου 2023.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2012 Ι Γεώργιος Μπέτσικας 18 0,00%  28ο κόμμαΕκτός Βουλής 2012 ΙΙ Γεώργιος Μπέτσικας 12.459 0,20%  16ο κόμμαΕκτός Βουλής 2023 ΙΙ Ιωάννης Αλεβίζος 122 0,00%  26ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Θεόδωρος Μαραγκουδάκης 42.252 0,74%  17η -

 Παραπομπές 

 Εξωτερικοί σύνδεσμοι 

 Επίσημη σελίδα στο Facebook

Κατηγορία:Παναθηναϊκός Α.Ο.
Κατηγορία:Ελληνικά πολιτικά κόμματα